hotchpotch/miracl-hf-unified huggingface dataset:
Radiokemia
Radiokemia tutkii radioaktiivisten aineiden kemiallista käyttäytymistä sekä radioaktiivisen säteilyn käyttöä kemiassa. Laajimmillaan radiokemian alaan kuuluu kaikki kemian tutkimus, jossa käytetään radioaktiivisia aineita, ja kaikki radioaktiivisten aineiden tutkimus, jossa käytetään kemiaa.
Kaikki radioisotoopit eli alkuaineiden epävakaat isotoopit hajoavat jossakin ajassa, ja hajotessaan ne emittoivat säteilyä. Radioisotooppien tutkimusta on myös kutsuttu isotooppikemia nimityksellä. Säteily voi olla alfa-, beeta- tai gammasäteilyä.
Säteilytettäessä ainetta radioaktiivisella säteilyllä tapahtuu ionisaatio, ja molekyylit voivat hajota yksinkertaisemmiksi yhdisteiksi, jotka muodostuvat säteilyn aikaansaamista ioneista. Alfasäteily on voimakkaasti ionisoivaa, gammasäteily ionisoi vähemmän. Esimerkiksi vettä HO säteilytettäessä suurin osa aineesta pysyy edelleen vetenä, mutta jonkun verran muodostuu H, O ja HO (vetyperoksidi) molekyylejä. Säteilytettäessä monimutkaisia orgaanisia yhdisteitä sisältäviä liuoksia kaikki syntyneet ionit eivät reagoi alkuperäisiksi molekyyleiksi. Osa ioneista reagoi esim. liuottimen aktiivisen ryhmän, kuten OH-, OOH- ionien kanssa, jolloin syntyy tavallisesti alkuperäisten molekyylien hapettumistuotteita. Tälläistä aineen rakenteen muuttamista säteilyllä kutsutaan säteilykemiaksi.
Kemiallisissa reaktioissa eri isotoopit reagoivat eri nopeuksilla, eivät eri tavoilla. Tämä ns. isotooppivaikutus johtuu molekyylien vibraatioenergioiden eroista. Myös reaktion tasapaino voi siirtyä hieman. Esimerkiksi tavallisen veden autoprotolyysin tasapainovakio 10 on noin seitsemän kertaa niin suuri kuin raskaalla vedellä.
Merkkiainetekniikassa osa tutkittavaa molekyyliä korvataan sen radioisotoopilla. Havainnoimalla reaktiotuotteiden radioaktiivisuutta, voidaan selvittää tapahtunut reaktiomekanismi.
Suomessa radiokemiaa opiskellaan ja tutkitaan Helsingin yliopistossa.
Klemens VIII
Klemens VIII, syntyjään Ippolito Aldobrandini, (24. helmikuuta 1536, Fano, Italia – 3. maaliskuuta 1605, Rooma) toimi paavina 30. tammikuuta 1592 – 3. maaliskuuta 1605.
Klemens VIII:n hallituskauden tärkein tapahtuma oli pitkien neuvottelujen jälkeen saavutettu sovinto Henrik IV:n johtaman Ranskan kirkon kanssa.
Klemens VIII kahvista: "Tämä Saatanan juoma on niin herkullista, että on peräti väärin, jos siitä saisivat nauttia vain pakanat. Puijataan Saatanaa ja kaapataan kahvi meille ja tehdään siitä kristittyjen juoma."
Pentti Kuronen
Pentti Olavi Kuronen (s. 30. lokakuuta 1951 Oulu) on eläkkeellä oleva suomalainen erikoisupseeri ja Suomen Puolustusvoimien entinen ylilääkäri. Hänet valittiin virkaansa vuonna 2003 edellisen ylilääkärin Timo Sahin jäädessä eläkkeelle. Hän itse jäi eläkkeelle tehtävästään marraskuussa 2011. Arvoltaan Kuronen on lääkintäkenraalimajuri.
Kuronen kirjoitti ylioppilaaksi 1970, valmistui lääketieteen lisensiaatiksi 1976 ja väitteli tohtoriksi Oulun yliopistossa 2004. Hän toimi Nilsiän terveyskeskuslääkärinä 1976–1978, Tikkakosken varuskuntalääkärinä 1978–1990 ja Ilmavoimien ylilääkärinä Ilmavoimien Esikunnassa 1990–2003.
Koivukasvit
Koivukasvit ("Betulaceae") on kasviheimo, johon kuuluu kuusi sukua. Koivukasveja esiintyy pääasiassa pohjoisella lauhkealla vyöhykkeellä.
Koivukasvit ovat puita tai pensaita ja tavallisesti kesävihantia. Sekundaarinen aineenvaihdunta tuottaa flavoneja. Lehdet ovat korvakkeellisia, kahteen kertaan sahaisia. Kukat ovat yksineuvoisia ja sijaitsevat norkkomaisissa kukinnoissa yksi- tai kaksikotisesti. Kukka on kehätön tai siinä voi olla jopa kuusi kehälehteä. Heteiden ponnet ovat lokerositeitä pidempiä. Hedekukassa ei ole emiön jäännettä, eikä emikukassa joutoheteitä. Sikiäin on yhdislehtinen ja jakautunut vaillinaisesti lokeroihin. Hedelmä on joko pieni ja litteä pähkylä tai pähkinä, jossa on kookkaat, lehtimäiset suojukset. Siemenessä on niukka ravintovarasto (endospermi).
Koivukasvit ovat enimmäkseen pohjoisen pallonpuoliskon lajeja, etelässä levinneisyys ulottuu Amerikassa Andeille ja Aasiassa Sumatralle.
Koivukasvien heimossa on kaksi alaheimoa, joissa on yhteensä kuusi sukua ja 145 lajia:
Alaheimon muodostaa kaksi sukua: koivut ("Betula", 60 lajia) ja lepät ("Alnus", 35 lajia). Ne kasvavat pohjoisella pallonpuoliskolla ja Andeilla. Rauhaskarvat ovat kilpimäisiä. Emikukka on tavallisesti kehälehdetön tai kehälehtiä on joskus kaksi. Hedelmistössä on enemmän tai vähemmän litteiden ja siivellisten pähkylöiden (samara) suojana puutuneita tai suomumaisia ylälehtiä.
Loput neljä sukua ja 50 lajia muodostavat alaheimon Coryloideae, joka kasvaa pohjoisella pallonpuoliskolla, Kaakkois-Aasiassa ja Keski-Amerikassa. Kukinto koostuu enintään kolmikukkaisista pikkuviuhkoista. Hedekukat ovat kehättömiä ja heteet karvaisia; emikukissa on yksikiehkurainen kehä. Hedelmä on kookas pähkinä, johon liittyy lehtimäisiä suojuksia.
Korintinlahti
Korintinlahti (; myös "Kórinthoksenlahti") on Joonianmeren lahti, joka erottaa Peloponnesoksen niemimaan Keski-Kreikasta. Lahti yhdistyy Joonianmereen lännessä Patraksenlahden kautta. Idässä Korintinlahden pohjukassa on Korintin kannas, joka erottaa sen Saroninlahdesta. Kannaksen läpi on rakennettu Korintin kanava.
Lahden pituus on noin 130 kilometriä ja sen leveys vaihtelee 8,4 ja 32 kilometrin välillä. Suurin syvyys on 935 metriä. Hallinnollisesti lahden pohjoisrannikko jakautuu Keski-Kreikan alueeseen kuuluvien Boiotian ja Fokiin kesken, ja etelärannikko Peloponnesoksen alueen Korinthian sekä Länsi-Kreikan alueen Akhaian kesken. Korintinlahden pohjoisrannalla sijaitsee Náfpaktoksen kaupunki (entinen Lepanto) ja kaakkoisrannalla Kórinthos (Korintti).
Pohjoisrannikon lahtiin kuuluvat Itéanlahti, Antíkyranlahti ja Domvraínanlahti. Lahden itäpäässä sijaitsevat Alkyonidiensaaret eli Alkyonídes ja Domvraínanlahden suulla saaret Makrónisos (Díporta) ja Foniás. Länsipäässä Korintinlahden ylittää vuonna 2004 valmistunut Ríon–Antírrion silta.
Keskiajalla lahti tunnettiin myös nimellä "Lepantonlahti", mikä tulee Náfpaktoksen italialaisesta nimestä. Lahdessa käytiin vuonna 1571 Lepanton taistelu, jossa Osmanien valtakunnan laivasto tuhoutui.
Esztergom
Esztergom [] (, , , ) on kaupunki Pohjois-Unkarissa Komárom-Esztergomin läänissä. Kaupunki sijaitsee Tonavan varrella, joka muodostaa Esztergomin kohdalla valtionrajan Slovakian kanssa. Joen toisella puolella sijaitsee sisarkaupunki Štúrovo (). Esztergomissa oli vuonna 2009 yhteensä 30 928 asukasta ja kaupungin pinta-ala on 100,35 neliökilometriä.
Esztergom on eräs Unkarin vanhimmista kaupungeista. Ensimmäiset tunnetut asukkaat olivat kelttejä. Rooman vallan aikaan kaupungin paikalla oli linnoitettu siirtokunta "Salvio Mansio". Kansainvaellusten jälkeen noin vuonna 500 Esztergomiin asettui asumaan slaaveja, jotka antoivat paikalle nimen "Strěgom", joka on peräisin valvomista tarkoittavasta sanasta, sillä paikka "valvoi" tärkeää Tonavan ylikulkupaikkaa.
Unkarilaiset saapuivat alueelle 900-luvun alussa, ja Esztergomista tuli vuosisadan lopussa suuriruhtinas Gézan hallintopaikka. Vuonna 1000 Tapani I kruunattiin Esztergomissa kuninkaaksi. Samana vuonna perustettiin Esztergomin arkkihiippakunta, joka oli kirkon keskusalue Unkarin kuningaskunnan aikana; Esztergomin arkkipiispalla oli arvonimi "Unkarin priimas".
Vuosina 1543–1683 Esztergom oli osa osmanien valtakuntaa, jolloin arkkipiispakunnan keskuspaikkana toimi Trnava. Kun Unkari sai Esztergomin takaisin haltuunsa, oli kaupunki tuhoutunut, ja se piti asuttaa uudestaan. Vuonna 1708 Esztergom julistettiin kuninkaalliseksi vapaakaupungiksi.
Toisessa maailmansodassa saksalaiset joukot räjäyttivät Tonavan yli vievän sillan, eikä sitä voitu käyttää vuoteen 2001 asti. Štúrovon ja Esztergomin liikennöi siihen asti lauttoja. Vuosina 2000–2001 silta rakennettiin uudelleen, ja se toimii nykyään alueellisena rajanylityspaikkana. Se on yksi kolmesta Tonavan yli vievästä sillasta Budapestin sekä Itävallan rajan välillä.
Kaupungissa sijaitsee tärkeä arkisto ja museo, jossa on historiallisia asiakirjoja ja kuvia Unkarin kuningaskunnan ajoilta, erityisesti nykyisen Slovakian alueelta. Kaupungin maamerkki on 1820 valmistunut klassinen basilika, Euroopan kolmanneksi suurin kirkkorakennus, joka näkyy mäeltään kauas lähiympäristöön.
Esztergomissa sijaitsee nykyään Unkarin perustuslakituomioistuin.
Ketoasidoosi
Happomyrkytys eli ketoasidoosi on ketoaineiden liikamäärästä veressä johtuva kehon happamoituminen. Kyseessä on harvinainen ja vaarallinen elimistön poikkeustila.
Esimerkiksi paaston tai vähähiilihydraattisen ruokavalion johdosta elimistö siirtyy ketoosiin, jolloin ketoaineiden tuotanto käynnistyy. Haiman tuottama insuliini säätelee ketoaineiden tuotantoa, mutta jos haima on vaurioitunut esimerkiksi diabeteksen vuoksi eikä kykene tuottamaan insuliinia, voi seurauksena olla hallitsematon ketoosi eli ketoasidoosi. Lievä ketoasidoosi ei aina aiheuta oireita.
Insuliinin puute aiheuttaa sen, ettei elimistö kykene hyödyntämään veressä olevaa glukoosia vaan alkaa polttaa rasvoja. Se tuottaa myös ketoaineita kudosten energiantarpeeseen (ketoosi). Tästä seuraa elimistön happamoituminen: veren pH on laskenut alle 7,35:n. Asidoosi voidaan todeta verikaasuanalyysillä, ketoosi taas veren tai virtsan ketoainemittauksesta.
Tyypin I diabetekseen sairastuvilla lähes kolmanneksella on ketoasidoosi sairauden toteamishetkellä (lapsilla tyypin II diabetekseen sairastuvilla noin joka kymmenellä), mutta insuliinihoidon alettua tilanne normalisoituu. Myös huonossa hoitotasapainossa oleville diabeetikoille voi kehittyä ketoasidoosi. Tulehdustauti voi heikentää insuliinin tehoa ja näin aiheuttaa ketoosia diabeetikolle.
Happomyrkytykseen sairastuneista menehtyy kahdeksan prosenttia.
Ketoasidoosi hoidetaan sairaalahoidossa. Potilaalle voidaan antaa nestehoitoa, ja ketoasidoosi korjautuu yleensä insuliinilla. Ketoasidoosia vaikeammin diagnosoitava ja hoidettava tila on maitohappoasidoosi.
Lypsylehmien asetonitauti eli ketoosi muistuttaa ihmisen ketoasidoosia, mutta syynä on nopeasti lisääntyvä maidontuotos ja sen seurauksena sokerivaje. Sairastuminen voidaan yleensä estää ruokinnallisin keinoin, ja sairauden hoitaminen kuuluu eläinlääkinnän rutiinitoimenpiteisiin.
Tohtori Watson
Tohtori John H. Watson on kuvitteellinen henkilö Arthur Conan Doylen Sherlock Holmes -kirjoissa. Watson toimii kertojana, joka on kirjannut Holmesin seikkailuja muistiin.
Watson valmistui lääkäriksi University of Londonista vuonna 1878, minkä jälkeen hän kouluttautui armeijan kirurgiksi. Hänen palveluspaikakseen tulivat Intia ja Afganistan, jossa hän haavoittui Maiwandin taistelussa Jezail-musketin luodista. Watson palasi tämän jälkeen Lontooseen, josta hän etsi itselleen kohtuuhintaista asuntoa. Hänen tuttavansa esitteli hänet Sherlock Holmesille, joka puolestaan etsi jotakuta asumaan kanssaan Baker Streetiltä löytämässään vuokrahuoneistossa. Näin sai alkunsa näiden kahden miehen välinen ystävyys ja Watsonista tuli revolvereineen Holmesille korvaamaton kumppani.
Lääkärinä ja Holmesin ystävänä Watson paheksuu Holmesin satunnaista tapaa käyttää joskus kokaiinia ja morfiinia.
Ensimmäisen kerran Watson esiintyy romaanissa "Punaisten kirjainten arvoitus". Romaanissa "Neljän merkki" hän menee naimisiin neiti Mary Morstanin kanssa.
Conan Doylen kirjoissa Watson on älykäs ja sivistynyt mies - onhan hän lääketieteen tohtori. Toki hän jää auttamatta ystävänsä Holmesin veitsenterävän logiikan varjoon, mutta hän on Holmesia empaattisempi ja inhimillisempi. Watsonin huhutaan myös olevan - Holmesista poiketen - jonkinmoinen naistenmies. Muun muassa tarinassa "Neljän merkki" Watson toteaa itsellään olevan naiskokemusta, joka "kattaa lukuisia maita ja kolme mannerta". Tällä naiskokemuksella tarkoitettiin kertomuksissa lähinnä osin Watsonin lääkärin ammatista juontuvaa kykyä empaattisuuteen sekä kykyä tulkita naisellista ajatusmaailmaa.
Watsonin ulkonäöstä ei tiedetä muuta kuin että hän on lyhyempi kuin Holmes, jykeväpiirteinen ja hänellä on vaatimattomat viikset. Ensimmäisessä tarinassa, palattuaan juuri Afganistanista, hän oli laiha ja ruskettunut. Koska Watson harrasti nuoruudessaan urheilua oletetaan hänen myös olevan melko hyvässä kunnossa. Tarinoissaan Watson jättää itsensä kuvailun aina taka-alalle ja keskittyy lähinnä Holmesin silmiinpistävään olemukseen ja tämän eksentrisiin maneereihin.
Watson kuvataan kirjoissa oppipoikamaiseksi, mestariin joka tilanteessa luottavaksi mieheksi, joka ei kuitenkaan itse ole erityislaatuinen, vaan jättäytyy taka-alalle kirjoittamaan tämän edesottamuksista. Watsonin hahmossa on tiettyjä yhtymäkohtia Doylen omaan elämänhistoriaan. Doyle opiskeli itsekin lääkäriksi, ja piti omaa praktiikkaa kunnes päätti jättäytyä kirjailijaksi. Hän oli kahteen kertaan naimisissa ja perheellinen. Hänen ihailunsa opettajaansa Joseph Belliä kohtaan voi hyvin olla siirtynyt hänen kirjoihinsa niin, että Conan Doyle esiintyy Watsonina ja Bell Holmesina..
Tieteen Kuvalehti
Tieteen Kuvalehti on Bonnier Publications Internationalin julkaisema, Pohjoismaiden suurin yleistajuinen tiedettä (etenkin kulttuuria, luontoa, tekniikkaa ja lääketiedettä) käsittelevä aikakauslehti. Suomenkielinen "Tieteen Kuvalehti" toimitetaan tanskankielisen "Illustreret Videnskab" -lehden pohjalta. "Tieteen Kuvalehti" on ilmestynyt suomenkielisenä vuodesta 1986 lähtien. Vuodessa ilmestyy 18 numeroa. Päätoimittajana toimii Sebastian Relster. Suomen lisäksi lehti ilmestyy Ruotsissa, Norjassa, Tanskassa, Islannissa, Latviassa, Liettuassa, Kreikassa, Alankomaissa, Belgiassa, Yhdysvalloissa, Australiassa ja Uudessa-Seelannissa. Maailmanlaajuinen kokonaislevikki on noin 550 000.
Julkaisijan mukaan lehti kertoo helppotajuisesti tieteen uusimmista tuloksista. Lehdessä on varsinaisten artikkelien lisäksi muun muassa Uutta tietoa -osasto, jossa kerrotaan uusimmat tiedeuutiset. Aivotreeni-sivu sisältää useimmiten matemaattisia arvoituksia tai päättelytehtäviä. Lehdessä on myös Tekniikan ihmeet-, Tieteen maailma uusin silmin- ja Arkistojen uumenista -osiot.
"Tieteen Kuvalehden" tyypillinen lukija on yli 20-vuotias, kaupungissa asuva koulutettu mies. Lukijoista 63 % on miehiä ja 37 % naisia.
Pertti Jokinen
Pertti Ensio Jokinen (s. 14. tammikuuta 1936 Vainikkala) toimi Suomen ilmavoimien komentajana 1. helmikuuta 1987 – 31. tammikuuta 1991.
Jokinen on syntynyt edeltäjänsä Rauno Meriön tavoin 1930-luvulla. Jokinen suoritti varusmiespalveluksen silloisessa Ilmasotakoulussa vuonna 1955. Vuonna 1957 hän valmistui Kadettikoulusta. Hän aloitti uransa hävittäjälentäjänä Satakunnan Lennostossa, jossa toimi vuodet 1957-1959. Tuolloin hän osallistui Fouga Magister -hankintaan siirtolentämällä niitä Ranskasta Suomeen.
Vuosina 1963-1965 Jokinen opiskeli Sotakorkeakoulussa ja yleni kapteeniksi. Hän toimi Sotakorkeakoulussa opettajana viisi vuotta ilmataktiikan opettajana.
Vuonna 1968 hänet ylennettiin majuriksi ja everstiluutnantiksi vuonna 1972. Vuonna 1971 hän suoritti valtiotieteen maisterin tutkinnon. Hänet ylennettiin everstiksi vuonna 1975.
Jokinen toimi Suomen YK-edustuston sotilasedustajana ja Suomen sotilas-, laivasto- ja ilmailuasiamiehen apulaisena Washingtonissa vuosina 1971-1974.
Vuosina 1974-1975 hän toimi Ilmavoimien esikunnassa ye-osaston päällkkönä, jonka jälkeen vuoteen 1983 hän palveli Lapin Lennoston komentajana. Tuolloin hän edisti mm. Kittilän lentoaseman rakentamista.
Kenraalimajuriksi ylennetty Jokinen toimi 1983-84 Puolustusministeriön sotilastoimistopäällikkönä ja sotilasosastopäällikkönä. Hän oli tuolloin myös Eduskunnan puolustusasiainvaliokunnan sihteerinä. Tuohon aikaan hän kuului Suomen neuvottelijoihin, kun Etelä-Libanonin kristittyjen SLA-organisaation ottamaa 22 suomalaista panttivankia neuvoteltiin vapaiksi.
Ilmavoimien komentajana Jokinen päätti osaltaan Hawk-harjoitushävittäjien lisähankinnoista. Hänen kaudellaan tehtiin esityötä uuden MiG-21- ja Saab 35 Draken -hävittäjät korvaavan hävittäjän valinnassa. Tällöin määriteltiin tavoitteeksi hankkia huokea mutta suorituskykyinen yksimoottorinen hävittäjä.
Hänet ylennettiin uransa loppuvaiheessa vuonna 1990 kenraaliluutnantiksi ja hän siirtyi eläkkeelle Ilmavoimista. Hän toimi Valmet Oy:n lentokoneteollisuuden vastakauppajohtajana vuosina 1991-1992 ja tämän jälkeen projektijohtajana sekä markkinointijohtajana useita vuosia.
Nerjungri
Nerjungri (, ) on Sahan tasavallan toiseksi suurin kaupunki ja Nerjungrin piirin keskus. Se sijaitsee tasavallaen eteläosassa Nerjungrijoen varrella 740 kilometriä tasavallan pääkaupungista Jakutskista. Kaupungin kautta kulkevat Lenan valtatie (M 56) ja Amurin-Jakutskin rautatie.
Nerjungri on vuoden 1970 tienoilla löydetyn kivihiilentuotantoalueen keskus.
Asukasluvun kehitys:
Koko Nerjyngrin piirin asukasluku oli 82 766 (2010).
Arapaho
Arapaho on arapaho-intiaanien puhuma uhanalainen kieli. Puhujat ovat enimmäkseen Wyomingissa Wind Riverin reservaatissa asuvia vanhuksia. Sitä puhuu vain noin 1 000 ihmistä hieman yli 10 000 rekisteröityneestä heimon jäsenestä. Kieltä on ryhdytty viime vuosina elvyttämään, mutta englannin kielen valta-asema on edelleenkin suuri.
Arapaho kuuluu algilaisten kielten kielikuntaan ja sen algonkin-kielten kieliryhmään. Algonkin-kielissä arapaho jaotellaan yhdeksi tasankojen algonkin-kielistä. Tasankojen algonkin-kielet ovat enemminkin alueellinen kuin geneettinen ryhmä. Se on polysynteettinen kieli jossa on jossa on pitkiä monimutkaia verbejä ja melko vapaa sanajärjestys.
SIL International jakaa arapahon kolmeen eri kieleen, joita usein pidetään arapahon murteina: arapaho (SIL-koodi arp), gros ventre (ats) ja nawathinehena (nwa).
Kieltä alettiin opettamaan 1980-luvulla Wyomingin kouluissa, ja siellä pidetään myös kesäleirejä joilla opetetaan arapahoa.
North from Here
North from Here on metalliyhtye Sentencedin toinen studioalbumi. Albumi julkaistiin vuonna 1993 ja on tyyliltään melodista death metalia. Tämä albumi oli erittäin tekninen, ja esitteli maailmalle aikanaan uudistuneen Sentencedin. Levyn melodiat ovat saaneet vaikutteita pohjoismaalaisesta folkmusiikista, josta myös toinen samaan aikaan tunnetuksi tullut suomalainen death metal -yhtye Amorphis sai vaikutteita. Century Media -levy-yhtiö uudelleenjulkaisi albumin 18. tammikuuta 2008 slipcase-pahvikuoreen pakattuna ja vahvistettuna uudella kansikuvalla ja bonus-cd:llä, joka sisältää "Journey to Pohjola"-demon, "The Trooper" -EP:n sekä kaksi ennenjulkaisematonta kappaletta. "North from Here"-albumia voi pitää ensimmäisenä melodisena death metal -albumina, joka on koskaan julkaistu.
Levyn sanoitukset käsittelevät Sentencedille tyypillistä melankoliaa, mutta myös mytologiat ja sota ovat vahvasti edustettuina.
1. Wings – 5:09
2. In Memoriam – 5:26
3. Mythic Silence (As They Wander in the Mist) – 4:14
4. The Trooper (Iron Maiden-cover) – 
3:16
5. Desert by Night – 6:29
6. In Memoriam (old school mastering) – 5:25
7. Awaiting the Winter Frost (old school mastering) – 5:48
8. The Glow of 1000 Suns – 4:30
9. Amok Run – 4:43
Tema
Tema on kaupunki Ghanassa. Se sijaitsee Atlantin valtameren rannikolla ja pääkaupunki Accrasta itään. Se oli alun perin pieni kalastajakylä, mutta alkoi kasvaa vuoden 1961 jälkeen, jolloin sinne rakennettiin suuri satama. Kaupungissa on myös öljynjalostamo. Temasta on rauta- ja valtatieyhteydet pääkaupunkiin.
Vuonna 2010 Temassa oli noin 140 000 asukasta.
Tema on osa Suur-Accran aluetta.
Palimé
Palimé, aiemmin Kpalimé, on kaupunki Togossa, lähellä Ghanan rajaa. Kaupungissa on muun muassa vuonna 1913 rakennettu katolinen kirkko. Kaakkoispuolella sijaitsee Mont Agou, joka on Togon korkein kohta (986 m).
Palimén väkiluku on noin 101 100 ja se sijaitsee pääkaupunki Lomésta 120 kilometriä luoteeseen. Alueella asuu muiden muassa ewejä.
Aldan (kaupunki)
Aldan (jakuutiksi ja ) on kaupunki Sahan tasavallan kaakkoisosassa Venäjällä Aldanjoen varrella, 530 kilometriä tasavallan pääkaupungista Jakutskista etelään. Aldan on Aldanin piirin pääkaupunki. Kaupungissa on pieni lentoasema. Se sijaitsee rakenteilla olevan Amurin-Jakutskin rautatien varrella.
Asukasluvun kehitys:
Aldan perustettiin vuonna 1923 nimellä Nezametnyi (Незаметный). Vuonna 1939 siitä tuli kaupunki ja se sai nykyisen nimensä. Kaupunki on tunnettu kultakaivostoiminnan keskuksena; alueelta louhitaan myös kiilteitä.
ReBirth RB-338
ReBirth RB-338 on ohjelmallinen syntetisaattori Windowsille, Mac OS:lle ja iOS:lle. ReBirthin julkaisi ruotsalainen Propellerhead Software vuonna 1997.
Propellerhead Software lopetti tuen ReBirthin pöytäkoneversiolle 1. syyskuuta 2005, kun itse ohjelman kehitys oli lopetettu jo vuonna 1999. Tämän jälkeen sen on voinut ladata ilmaiseksi yrityksen ylläpitämältä sivustolta. Ohjelmisto ei kuitenkaan ole vapaa tai vapaasti levitettävä. ReBirth elvytettiin vuonna 2010 iOS-versiolla, joka on saatavilla iPhonelle, iPod Touchille ja iPadille.
ReBirthissä on neljä ”laitetta”, jotka emuloivat kolmen eri Rolandin klassisen syntetisaattorin ääntä ja toimintaa:Jokaisella laitteella on oma pattern-valitsin, jota alkuperäisissä laitteissa ei ollut. Tämä mahdollistaa nopean vaihtamisen eri musiikkityylien välillä, eikä esimerkiksi TB-303:a tarvitse uudelleenohjelmoida yksinkertaisia tyylivaihdoksia varten. Tämä toiminto löytyy myös joistain Reasonin laitteista.
ReBirthissä on myös miksereitä, pattern-ohjattu suodin (PCF) ja muutamia tavanomaisia efektejä kuten delay, kompressori, särötys sekä räkkiä muistuttava graafinen käyttöliittymä.
Ohjelmistossa on myös tuki modauksille, joilla voi muuttaa sekä ohjelmiston ulkonäköä että sen äänivalikoimaa – esimerkiksi rumpuäänet voi kokonaan vaihtaa uusiin.
ReBirthin emulaatiota on laajalti kiitelty ja monet acid house- ja teknomuusikot ovat käyttäneet sitä tuotannoissaan. ReBirthin mukana tulee esimerkkitiedostona Hardfloorin acid-kappale "Multiball Challenge".
Amok (albumi)
Amok on metalliyhtye Sentencedin kolmas studioalbumi. Albumi julkaistiin Century Media -levy-yhtiön kautta vuonna 1995. Albumi oli ensimmäinen Sentencedin albumeista, jolla yhtye harppasi kevyempään ilmaisuun aikaisemmasta death metal -tyylistä. Albumin uusintapainoksessa on bonusmateriaalina "Love & Death" -EP.
Kappaleiden sanoitukset levyllä ovat sekoitus mytologiaa, melankoliaa ja Sentencedille tyypillistä itsemurha-aiheista laulantaa. __notoc__
Verhojansk
Verhojansk () on kaupunki Sahan tasavallan pohjoisosassa Venäjällä Janajoen varrella, 900 kilometriä tasavallan pääkaupungista Jakutskista pohjoiseen ja 90 kilometriä Verhojanskin piirin keskuksesta Batagaista etelään, hieman napapiirin pohjoispuolella.
Verhojanskissa on jokisatama ja lentokenttä. Alueella harjoitetaan turkiseläinten kasvatusta ja metsästystä sekä poronhoitoa.
Asukasluvultaan Verhojansk on yksi Venäjän pienimmistä kaupungeista.
Asukasluvun kehitys:
Verhojansk perustettiin kasakka-asutukseksi vuonna 1638. Tuolloin Verhojansk sijaitsi nykyiseltä paikaltaan 90 kilometriä lounaaseen, mutta vuonna 1775 se siirrettiin nykyiselle paikalleen Janajoen varrelle, verojen keräämisen helpottamiseksi. Kaupunginoikeudet se sai vuonna 1817. Verhojansk oli poliittisten vankien karkotuspaikka 1860-luvulta vuoteen 1917 asti.
Verhojansk on tunnettu kylmistä talvistaan, sillä se sijaitsee pohjoisen pallonpuoliskon kylmimmällä alueella. Yhdessä vaiheessa kaupunki piti itsellään maailman kylmimmän paikan ennätystä. Alueella sijaitsee myös Oimjakon, jossa on mitattu pohjoisen pallonpuoliskon kylmin lämpötila. Mittarivirheiden takia ennätysten lukuarvoista on kiistelty.
Verhojanskissa tammikuun keskilämpötila on −45,8 °C. Kaikkien aikojen pakkasennätys Verhojanskissa on ollut –69,8 °C. Korkein mitattu lämpötila puolestaan on ollut 37 °C, mikä tekee erotukseksi alhaisimman ja korkeimman lämpötilan välille 105 °C. Tammikuussa 2006 mitattiin –66,7 °C:n lämpötila.
Hyginus
Hyginus voi tarkoittaa ainakin:
Miracle (elokuva)
Miracle (Suomessa televisioesityksessä myös nimellä "Miracle – unelma voitosta") on vuonna 2004 ensi-iltansa saanut yhdysvaltalainen puolidokumentaarinen elokuva, joka kertoo niin sanotusta ihmeestä jäällä eli Yhdysvaltain jääkiekkomaajoukkueen tiestä vuoden 1980 olympiakultaan Lake Placidissa. Elokuvan pääosassa on Kurt Russell.
Russell näyttelee valmentaja Herb Brooksia, joka johti Yhdysvallat olympiakultaan kuin armeijan kersantti. Joukkue koostui yliopistokiekkoilijoista; sen vanhin pelaaja oli 26-vuotias. Elokuvan huippukohta on Yhdysvaltain 4–3-voitto legendaarisesta Neuvostoliitosta. Mike Eruzione iski voittomaalin Neuvostoliittoa vastaan.
Chris Amon
Christopher Arthur Amon (20. heinäkuuta 1943 Bulls – 3. elokuuta 2016 Rotorua) oli uusiseelantilainen Formula 1 -kuljettaja.
Chris Amon oli menestyneimpiä niistä F1-kuljettajista, jotka eivät koskaan yltäneet osakilpailuvoittoon. Amon on menestynein uusiseelantilainen kuljettaja Denny Hulmen ja Bruce McLarenin jälkeen. Hän oli todellinen epäonnen soturi, "the unluckiest hero", kuten häntä kutsuttiin. Amon ajoi Formula ykkösissä 14 kautta ja osallistui kaikkiaan 96 GP-kilpailuun. Hän saavutti kolme kakkossijaa ja kahdeksan kolmossijaa, mutta ei ensimmäistäkään voittoa. Hänelle kirjattiin viisi paalupaikkaa ja kolme kilpailun nopeinta kierrosta. MM-pisteitä hän keräsi kaikkiaan 83.
Amon oli kaikkien aikojen nuorimpia F1-kuljettajia ajaessaan ensimmäisen GP:nsä vain 19-vuotiaana. Todellisen mahdollisuutensa hän sai 1966, kun Ferrari palkkasi lupaavan nuorukaisen Lorenzo Bandinin, Mike Parkesin ja Ludovico Scarfiottin rinnalle kaudeksi 1967.
Amon nousi ensimmäistä kertaa palkintokorokkeelle Monacossa 1967. Saavutusta ei Ferrarilla juhlittu, sillä Bandini ajoi samassa kisassa rajusti ulos ja menehtyi. Loppukauden ajan Amon oli Ferrarin ainoa kuljettaja, sillä myös Parkes loukkaantui ulosajossa, ja Scarfiotti vetäytyi sarjasta. Kauden saldoksi tuli Amonille 20 pistettä ja neljäs sija MM-sarjassa, paras sijoitus miehen F1-uralla.
Seuraavalla kaudella Amon ajoi kolme paalupaikkaa perätysten, mutta yhdessäkään näistä kisoista Ferrari ei kestänyt loppuun saakka. Ehkä lähimpänä voittoa Amon oli Kanadan GP:ssä, jossa hän johti jo yli minuutilla, mutta auton vaihdelaatikko petti viime kierroksilla.
Italian Grand Prix 1971 oli yksi kaikkien aikojen tasaisimmista, viisi ensimmäistä autoa ylitti maalilinjan 0,6 sekunnin sisällä. Chris Amon Matrallaan jäi tästä joukosta puoli minuuttia, hän oli kuudes. Hän johti kisaa jo reilusti, mutta kun hän muutama kierros ennen ruutulippua yritti repäistä visiirinsä suojakalvoa irti, koko visiiri irtosi. Hänen oli pakko hidastaa vauhtiaan, ja viisi autoa pyyhkäisi hänen ohitseen.
Amon vaihtoi tallia usein (hän ajoi kaikkiaan 12 eri valmistajan palkkalistoilla), mitä pidetään yhtenä syynä siihen, ettei hän kyennyt voittoihin. Tallipäälliköt, jotka yrittävät pitää kiinni kuljettajistaan, muistuttavat usein Chris Amonin tapauksesta pyrkiessään todistelemaan, että tallinvaihto ei kannata. Lopulta Amon perusti omankin tallin, mutta hanke epäonnistui täysin.
F1-uransa ohella Amon ajoi urheiluautoluokissa ja onnistui muun muassa pääsemään Le Mansin 24 tunnin ajon voittajien joukkoon (1966 yhdessä Bruce McLarenin kanssa). Amon lopetti kilpa-autoilijan uransa vuonna 1977, kun hän luovutti paikkansa USA:n CanAm -sarjassa lupaavalle kanadalaiselle Gilles Villeneuvelle. Tämä puolestaan siirtyi Formula ykkösiin vielä saman kauden lopulla.
Amon kuoli 73-vuotiaana syöpään Rotoruan sairaalassa 3. elokuuta 2016.
Galveston
Galveston on saari Texasissa, Meksikonlahden äärellä, Houstonin kaupungin eteläpuolella.
Tällä 58 175 asukkaan (2000 vuoden väestönlaskenta) saarella sijaitsevat Galvestonin ja Jamaica Beachin kaupungit. Saarelle pääsee joko siltaa pitkin tai lautalla. Galveston on turisti- ja satamasaari, jonne varsinkin teksasilaiset tulevat lomailemaan. Saaren uimarannat ovat kuuluisia.
Saaresta ja sinne vuonna 1839 perustetusta Galvestonin kaupungista kehittyi 1800-luvun loppupuolella lounaisen Yhdysvaltain satama- ja kauppakeskus. Kukoistuskausi loppui ja Galveston tuhoutui pahoin vuoden 1900 Suuren hirmumyrskyn aikana. 6 000 ihmistä menetti henkensä, 8 000 joutui kodittomaksi. Myrskyn seurauksena rakennettiin kaupungin turvaksi 4,9 metriä (16 jalkaa) korkea merivalli ja 2 200 vallin suojaamaa rakennusta nostettiin keskimäärin 1,5 metriä ylemmäksi. Hurrikaanin seurauksena kaupunki ja myrskyssä tuhoutunut Yhdysvaltain toiseksi suurin kauppasatama menetti merkitystään, sillä Galvestonin satama korvattiin paljolti ruoppaamalla syväväylä suojaisempaan Houstoniin ja rakentamalla sinne Houstonin satama. Houstoniin johtava syväväylä avattiin 1914.
Galvestonissa on yhä satama, joka toimii esimerkiksi risteilyalusten tukikohtana.
Petrokemikaali
Petrokemikaali () on öljyteollisuudessa käytetty käsite. Sillä tarkoitetaan öljyjalostuksen välituotetta. Petrokemikaalia käytetään muun muassa kemiantuotteiden ja polymeerien raaka-aineena.
Mirnyi (Sahan tasavalta)
Mirnyi (, ) on kaupunki Sahan tasavallan länsiosassa Venäjällä Ireljahjoen varrella, 1 207 kilometriä tasavallan pääkaupungista Jakutskista. Kaupungissa asui vuoden 2010 väestönlaskennan mukaan 37 188 asukasta. Kaupungissa ja sen lähistöllä on timanttikaivoksia. Mirnyi perustettiin vuonna 1955 ja kaupunki siitä tuli 1959.
Down (albumi)
Down on metalliyhtye Sentencedin neljäs studioalbumi. Se julkaistiin Century Media -levy-yhtiön kautta vuonna 1996.
Albumi oli yhtyeen ensimmäinen laulaja-basisti Taneli Jarvan eroamisen jälkeen. Hänen tilalleen laulajaksi oli tullut Ville Laihiala ja bassoa soitti soolokitaristi Miika Tenkula. Vakituinen basisti Sami Kukkohovi liittyi yhtyeeseen vasta albumin julkaisun jälkeen. Amok-levyllä kuultua bändin soundin muutosta jatkettiin vielä pitemmälle Down-albumilla, ja Death Metal-vaikutteet on karsittu lähes kokonaan pois. Albumilla vierailee kuitenkin kolmella kappaleella murinalaulaja Vorph Samael-yhtyestä. Tämän levyn jälkeen bändin yleissoundi pysyi koko lailla samanlaisena.
Albumin lähes jokaisen kappaleen sanoitukset käsittelevät itsemurhaa ja kuolemaa.__notoc__
Levystä julkaistiin digipak-uusintapainos vuonna 2007. Se sisältää yhden bonuskappaleen, "No Tomorrow", ja on Ulf Horbeltin digitaalisesti uudelleenmasteroima. Uusintapainoksen kansitaidetta on myös digitaalisesti paranneltu.
Vuoden 2007 uusintapainoksen bonuskappale:
Cesium-137
Cesium-137 (Cs) on cesiumin radioaktiivinen isotooppi, joka muodostuu yleisimmin ytimen halkeamis- eli fissioreaktiossa.
Cesium-137:n puoliintumisaika on noin 30 vuotta. Suurin osa isotoopista cesium-137 hajoaa beeta­hajoamisella barium-137:ksi, joka on stabiili ydin. Hajoamisessa vapautuu energiaa 1,175628 MeV.
Cesium-137:ää ja siitä lähtevää säteilyä käytetään muun muassa säteilymittarien kalibrointiin, sädehoitoon sekä nesteiden virtausten ja materiaalien paksuuden mittaamiseen.
Cesium-137:ää on levinnyt ympäristöön muun muassa Tšernobylin ydin­voimala­onnettomuudessa 1986 ja Fukushiman ydin­voimala­onnettomuudessa 2011.
Cesium-137 liukenee veteen ja se käyttäytyy elimistössä samalla tavalla kuin kalium ja rubidium. Elimistössä cesium leviää enemmän tai vähemmän tasaisesti koko elimistöön, lihaksiin enemmän ja luustoon vähemmän. Cesiumin biologinen puoliintumisaika on lyhyt, noin 70 päivää. Koirilla tehdyt kokeet osoittavat yhden annoksen suuruudeltaan 3 800 μCi/kg (noin 44 μg/kg cesium-137:ä) tappavan kolmessa viikossa.
Cesium-137-myrkytystä voidaan hoitaa preussinsinisellä, joka sitoo sen kemiallisesti ja jouduttaa siten sen poistumista elimistöstä.
Kotelokilpikonnat
Kotelokilpikonnat ("Terrapene") on Etelä- ja Itä-Amerikasta kotoisin oleva kilpikonnasuku. Myös "Cuora"-suvun rasiakilpikonnia kutsutaan joskus, tosin virheellisesti, kotelokilpikonniksi. "Terrapene-suku" on kotoisin Amerikasta, "Cuora"-suku taas Aasiasta.
Kotelokilpikonnat (engl. box turtles) kuuluvat suokilpikonnien heimoon "Emydidae". Sukuun kuuluu neljä lajia.Kotelokilpikonnat ovat metsänpohjan eläimiä, ne viettävät piilottelevaa elämää kosteahkojen metsien kenttäkerroksessa. Ne pysyttelevät usein veden lähellä. Kotelokilpikonnat ovat omnivoreja, ja syövät kasvimateriaalin lisäksi etanoita, toukkia, kastematoja ja hyönteisiä.
Kotelokilpikonnat ovat verraten pienikokoisia kilpikonnia, lajista riippuen suora kilven mitta on 13-20cm. Niiden erikoisuutena omnivorismin lisäksi on niiden plastronin, alakilven, sarana, jolla ne saavat kilpensä etuaukon suljettua täysin. Tästä juontaa juurensa niiden nimikin.
Kotelokilpikonnat ovat hitaita lisääntymään, ne munivat muutamia munia kerran vuodessa maanalaiseen onkaloon. Kotelokilpikonnat talvehtivat maahan kaivautuneina.
Ulkomaisessa kirjallisuudessa kotelokilpikonniin sekoitetaan usein myös "Cuora"-suvun rasiakilpikonnat. "Cuora"-suku eroaa täysin kotelokilpikonnista ollen lähes täysin vesieläimiä. "Cuora"-suvun kilpikonnat elävät Aasiassa.
Myös muutamalla muulla kilpikonna-lajilla on samantyyppinen puolustusmekanismi kuin kotelokilpikonnilla. Esimerkiksi "Kinixys"-suvun kilpikonnilla on myös sarana kilvessään, mutta "Kinixys"-suvun lajeilla sarana sijaitsee yläkilven taka-osassa, ja näin ne voivat sulkea kilpensä taka-aukon.
Luoma-aho
Luoma-aho on kylä Alajärven kaupungin pohjoisosassa Etelä-Pohjanmaalla kantatie 68:n varrella noin kymmenen kilometriä keskustaajamasta pohjoiseen. Nimessä esiintyvä luoma-sana on maastotermi, joka tarkoittaa jyrkkäreunaista puroa tai notkelmaa.
Luoma-aholla on noin 350 asukasta ja työpaikkoja noin 450. Kun Alajärven asukasmäärä on vähentynyt noin 700 asukkaalla vuosina 2008–2018, Luoma-ahon asukasmäärä on kasvanut muutamalla kymmenellä.. Kylässä toimii useita metalliteollisuuden (mm. alumiini) yrityksiä, leipomo ja lähikauppa. Luoma-ahon koulu aloitti toimintansa vuonna 1924. Kylässä toimii vuonna 1920 perustettu Luoma-ahon nuorisoseura. Nykyinen nuorisoseurantalo on rakennettu 1934..
Luoma-ahosta on julkaistu kaksi kyläkirjaa. Toinen osa ilmestyi vuonna 1987 , ja ensimmäinen vuonna 1991 . Kolmas osa on suunnitteilla. Kyläkirjasarjan ensimmäinen osa on arvosteltu yhdeksi Suomen parhaista. Se kertoo yleisesti Luoma-ahosta ja sen historiasta. Toinen osa sisältää sukuluetteloita.
Luoma-aho on myös sukunimi ja vuonna 1779 perustetun kruununtalon nimi.
Kansanedustajat Matti Luoma-aho, Eino Ojajärvi ja Martti Korkia-aho ovat syntyneet Luoma-aholla, samoin ralliautoilija Kosti Katajamäki.
Vuonna 2018 Luoma-aho valittiin Vuoden eteläpohjalaiseksi kyläksi.
Runebergin koti
Runebergin koti on Porvoossa sijaitseva rakennus, jossa Suomen kansallisrunoilija Johan Ludvig Runeberg asui vuodesta 1852 kuolemaansa asti vuoteen 1877. Kun myös hänen vaimonsa Fredrika Runeberg (1807–1879) oli kuollut, Runebergien kodista tehtiin museo vuonna 1882 Suomen valtion ostettua talon irtaimistoineen. Museo on yksi Porvoon suosituimpia ja tunnetuimpia nähtävyyksiä. Se sijaitsee lyhyen matkan päässä Porvoon uudesta sillasta.
Vuonna 2003 museo peruskorjattiin ja avattiin uudelleen vuotta myöhemmin. Museossa on näytteillä Runebergin perheen huonekaluja, taideteoksia, viherkasveja (siis Fredrikan vaalimien huonekasvien jälkeläisiä), astioita ja vanhoja metsästysaseita. Siellä esitellään Runebergin perheen arkea ja juhlaa näyttävästi ja yksityiskohtaisesti. Taloon kuuluu myös Fredrikan perustama puutarha, jossa kasvaa kesäisin ruusuja, valejasmiineja ja hedelmäpuita. Piharakennuksen vieressä on leikkipaikka, jossa lapsille on tarjolla entisaikojen puuhia. Museovierailun yhteydessä voi tutustua myös pariskunnan pojan, Walter Runebergin veistoskokoelmaan tai vierailla museokaupassa.
Porvoossa ja museolla vietetään kansallisruonoilijan syntymäpäivää 5. helmikuuta. Osa juhlaperinteistä juontaa juurensa jo 1870-luvulta, jolloin palokuntalaiset saapuivat rumppujen päristessä soihtukulkueena kunnioittamaan halvaantunutta ja vuoteessaan makaavaa runoilijaa tämän kodille. Syynä saattoi olla se, että Runeberg oli Porvoon VPK:n ensimmäinen maksava kannatusjäsen. Ylioppilaat taas lauloivat hänen ikkunansa ulkopuolella.
Jo ennen Runebergin sairastumista hänen kotonaan oli kukkinut syntymäpäivänä hänen lempikukkansa kielo. Siksi museossa on syntymäpäivisin edelleenkin kieloja ja juhlan kunniaksi museoon on ilmainen sisäänpääsy ja runsaasti opastuksia ja illan hämärtyessä paikalle saapuu soihtukulkue rumpuineen, lauluja taas esittää paikallinen mieskuoro, Runebergs Kören.
Amok
Amok, jota usein käytetään yhteydessä amok-juoksu, on malaijin kielen sana, joka tarkoittaa hallitsemattomuutta. Sanaa käytetään usein kuvaamaan mielipuolista riehumista aseen kanssa. Taustalla lienee malaijien perinteinen tapa tehdä itsemurha; käytäntö muistuttaa jossain määrin muualla maailmassa tunnettuja vastaavia ilmiöitä, kuten viikinkien berserkkiyttä.
Psykologinen perusta amok-juoksulle on primitiivisissä oloissa esiintyvä psykoottinen häiriö, jonka vallassa oleva yksilö surmaa kaikki vastaantulijat.
Amok-juoksu kuvailtiin ensimmäisen kerran vuonna 1770 malesialaisilla heimomiehillä. Psykiatriseksi tilaksi se taas luokiteltiin vuonna 1894. Nykyisin sitä katsotaan tavattavan kaikissa kulttuureissa. Impulsiivisen aggressiivisuuden yleisen luonteen mukaisesti amok-juoksu on huomattavasti yleisempää miehillä kuin naisilla.
Kolmen Ristin kirkko
Kolmen Ristin kirkko, josta käytetään myös nimeä Vuoksenniskan kirkko, on Alvar Aallon suunnittelema kirkko Imatralla Etelä-Karjalassa. Se on Suomen uudemman kirkkoarkkitehtuurin keskeisiä rakennuksia ja kuuluu Alvar Aallon kansainvälisesti arvostetuimpaan tuotantoon. Kirkko rakennettiin valkoiseksi rapatusta tiilestä 1957–1958 ja vihittiin käyttöön 28. syyskuuta 1958 . Urakoitsijana toimi paikallinen rakennusliike Isola.
Kirkkosali koostuu kolmesta, siirrettävin väliseinin erillisiä tapahtumia varten omiksi tiloikseen erotettavasta osasta, joissa on kussakin oma sisäänkäynti. Yhteensä sisäänkäyntejä on viisi. Kaikkien osien ollessa käytössä kirkkosalissa on noin 800 istumapaikkaa. Akustiikkaa ja valaistusta on tehostettu pohjakaavan epäsymmetrisyydellä.
Kirkossa ei ole alttaritaulua, vaan sen tilalla on kolme valkoista puuristiä. Ristien ja ikkunoiden paikat on suunniteltu siten, että jumalanpalveluksen aikana ristien varjot lankeavat seinälle. Kirkon ikkunat ovat muutenkin erikoiset: kirkossa on yhteensä 103 ikkunaa, joista vain kaksi on samanmuotoisia.
Kirkon kellotorni on hoikahko ja sen kellot, joita on kolme, ovat vuodelta 1958. Kellotorni on 34 metriä korkea ja kuvaa alas ammuttua vasamaa. Kellotornin valu oli Suomen ensimmäisiä liukuvalutekniikalla tehtyjä betonivalutöitä. Nykyiset urut valmisti Urkurakentamo Veikko Virtanen 1990 ja niissä on kolme sormiota ja 33+1 äänikertaa. Aiemmin kirkossa oli Kangasalan urkutehtaan vuonna 1959 valmistamat, 22-äänikertaiset urut.
Super Mario World 2: Yoshi’s Island
Super Mario World 2: Yoshi’s Island (julkaistiin "Super Famicom"ille nimellä "Super Mario: Yoshi Island") on Super Nintendolle julkaistu tasohyppelypeli. Peli julkaistiin myös vuonna 2002 Game Boy Advancelle nimellä "Super Mario Advance 3".
Vuonna 1998 Nintendo julkaisi Nintendo 64 -konsolilleen eräänlaisen jatko-osan pelille, nimeltään "Yoshi’s Story". Peli itsessään oli lyhyempi ja yksinkertaisempi kuin edeltäjänsä, eikä saavuttanut yhtäläista menestystä. Pelille on tehty virallinen jatko-osa Nintendo DS:lle, nimeltään "Yoshi’s Island DS".
Yoshi’s Island oli ensimmäinen peli, jossa Yoshi oli pääasiallisena pelihahmona Mario-pelissä. Pelissä useat eriväriset Yoshit kuljettavat Mario-vauvaa läpi kenttien. Kaikilla Yosheilla on samat ominaisuudet väriin katsomatta.
Peli alkaa näytöksellä, jossa haikara kuljettaa vastasyntyneita Mariota ja Luigia vanhempiensa luo. Koopavelho Kamek kuitenkin ennustaa tulevien putkimiesveljesten aiheuttavan harmia tulevaisuudessa ja päättää siepata heidät. Kamek onnistuukin kaappaamaan nuoren Luigin ja haikaran, mutta Mario putoaa kyydistä suoraan Yoshin selkään ja taivaalta putoaa myös haikaran määränpään osoittava kartta. Yoshit päättävät suojella nuorta Mariota ja samalla pohtivat suunnitelman Luigin ja heitä kuljettaneen haikaran pelastamiseksi, jotta lapset saataisiin vanhempiensa turvaan.
Peli käyttää Super FX 2 -apupiiriä sprite-grafiikan skaalaamiseksi ja polygoniefektien luontiin, jotka olivat aikanaan hyvinkin edistyneitä Super Nintendon peleille. Arvosteluissa etenkin pantiin merkille suuret hahmografiikat, jotka juuri olivat Super FX 2 -piirin vauhdittamia.
Pelin yksilöllinen värityskirjamainen ulkoasu on sanottu saaneen alkunsa erimielisyydestä Nintendon sisäisen arviointikomitean kanssa. Edellisen hittipelin "Donkey Kong Countryn" graafisen loiston edessä komitea määräsi Nintendon luottosuunnitelijan Shigeru Miyamoton luomaan samankaltaisia maisemia. Miyamoto taasen ei ollut kovinkaan ihastunut Donkey Kong Countryn tietokonemallinettuihin maisemiin, vaan muutti pelin graafisen ulkoasun näyttämään väriliiduilla ja vahaväreillä piirretylle ja vei sen uudelleen komitean arvioitavaksi, joka myönsi tehneensä virheen.
Frozen (albumi)
Frozen on metalliyhtye Sentencedin viides studioalbumi. Se julkaistiin Century Media -levy-yhtiön kautta vuonna 1998, ja sijoittui Suomen virallisella albumilistalla parhaimmillaan kolmanneksi. Albumi oli basisti Sami Kukkohovin ensimmäinen yhtyeessä.
Myöhemmin vuonna 1998 Century Media julkaisi albumista rajoitetun digipak-version, joka sisältää alkuperäisen painoksen kappaleiden lisäksi neljä cover-kappaletta: "Creep" (Radiohead), "Digging the Grave" (Faith No More), "I Wanna Be Somebody" (W.A.S.P.) ja "The House of the Rising Sun" (The Animals). Samat kappaleet ovat myös albumin uusintapainoksessa.
Albumin kappaleet ovat sanoituksiltaan Sentencedille tuttua melankoliaa, ja itsemurha on keskeinen aihe myös tällä levyllä. Kappaleen ”The Suicider” sanoittajaksi merkitty The Serial Self-Killer on yhtyeen kitaristi Sami Lopakka. __notoc__
Kappaleen "For the Love I Bear" väliosassa kuullaan Laihialan röyhtäys, ja soolokitaristi Miika Tenkulan tyhjien kaljakorien soittoa. __notoc__
Kuori (arkkitehtuuri)
Kuori tarkoittaa kirkkorakennuksen päädyssä sijaitsevaa osaa, jossa sijaitsee alttari sekä mahdollisesti muita tiloja. Se sijaitsee useimmiten kirkon itäisessä päädyssä ja saattaa olla erotettu kirkkosalista korokkeella. Alun perin kuori oli kirkossa kuorolle ja papistolle
varattu tila. Kuori on kirkon arvokkain paikka, esimerkiksi juutalaisissa temppeleissä sen alttarin takainen osa on pyhä. Ortodoksisissa kirkoissa kuori, jota kutsutaan alttariksi, on usein erotettu kirkkosalista ikonostaasilla.
Sana "kuori" on peräisin kreikan sanasta "χορός", joka on alun perin tarkoittanut laulukuoroa tai laulun säestämää piiritanssia – kirkossa kuori on ollut paikkana varattu kuorolle. Suomeen sana on lainautunut latinan ("chorus") ja muinaisruotsin ("kor") kautta.
Kuusenkerkkä
Kuusenkerkkä on kuusen nuori verso. Nuoret versot ovat vaaleampia ja pehmeämpiä kuin vanhat neulaset, ja niitä voi syödä. Kasvettuaan kerkät saavat tummanvihreän värin ja menettävät taipuisuutensa.
Kuusenkerkkää voidaan käyttää muun muassa mausteena, siitä voi valmistaa esimerkiksi yskänlääkettä ja teenkaltaista juomaa tai sitä voi lisätä sellaisenaan tai pakastettuna jälkiruokiin, erilaisiin juomiin, kuten smoothieen.
Kuusenkerkkiä on perinteisesti käytetty lisäämään virtsaneritystä, hoitamaan kihtiä, reumaa, keripukkia, sappivaivoja ja vatsavaivoja, kuten liikahappoisuutta. Kuusenkerkkä sisältää antibakteerisia eteerisiä öljyjä, joiden väitetään vähentävän kehon tulehdustilaa ja edistävän liman, hien ja sapen eritystä. Kuusenkerkässä on runsaasti C-vitamiinia ja antioksidantteja.
Kerkkien kerääminen vaatii maanomistajan luvan. Sen paras keruuaika Suomessa on sijainnista riippuen touko-kesäkuu. Kuusenkerkkien keruun vaikutukset puihin ovat vähäisiä.
Tietoa kuusenkerkän käytöstä ja linkkejä tutkimuksiin
Tšuvantsit
Tšuvantsit () ovat pieni kansa Anadyrin ja Kolyman vesistöalueilla Tšukotkan autonomisessa piirikunnassa ja Sahan tasavallassa Venäjän kaukoidässä Koillis-Aasiassa. Tšuvantsit ovat yksi Venäjän tunnustamista pohjoisista alkuperäiskansoista. Suurin osa tšuvantseista asuu Tšukotkan alueella. Vuonna 2002 Venäjällä asui 1 087 tšuvantsia.
Tšuvantsit voidaan jakaa kahteen ryhmään. Toinen ryhmä asuu pienissä kylissä tundralla ja heidän pääelinkeinonsa on poronhoito. He myös puhuvat tšuvantsia. Toinen ryhmä ei puhu enää tšuvantsin kieltä eikä harjoita poronhoitoa, mutta he kuitenkin kutsuvat itseään tšuvantseiksi. Heitä asuu muun muassa Markovon kaupungissa Anadyrjoen varrella.
Tšuvantsit elivät paimentolaisina Anadyrjoen yläjuoksulla ja Anjuj-joen varrella 1600-luvulla. Elinkeinoinaan he harjoittivat metsästystä, kalastusta ja poronhoitoa. Osa tšuvantseista pakeni 1700-luvulla Kolymajoen alueelle tšuktšien hyökättyä heidän alueelleen. Kolyman varsille siirtyneet ovat sittemmin melko paljon venäläistyneet. Anadyrin varsille jääneistä suuri osa puolestaan on sulautunut tšuktšeihin ja korjakkeihin.
Westside Connection
Westside Connection oli rap-yhtye, johon kuuluivat Ice Cube, Mack 10 ja WC. Yhtye julkaisi vain kaksi levyä, joista ensimmäinen oli "Bow Down" (1996) ja jälkimmäinen "Terrorist Threats" (2003).
Kokoonpano esiintyi ensimmäisen kerran yhdessä vuonna 1994 Mack 10:n kappaleella "Westside Slaughterhouse", joka "dissasi" rap-artisti Commonia. Tämän johtui väärinkäsityksestä, kun Westside Connection oli tulkinnut Commonin kappaleen "I Used to Love H.E.R." sanoituksien loukkaavan länsirannikon rap-artisteja, vaikka Common ei siihen pyrkinytkään. Common kuitenkin vastasi dissaukseen kappaleella "The Bitch in Yoo" vuonna 1996.
Westside Connection riitaantui rap-yhtye Cypress Hillin kanssa, kun tämä syytti Ice Cubea plagioinnista. Cypress Hill julkaisi Ice Cubea dissaavan kappaleen "No Rest For The Wicked" vuonna 1995. Westside Connection vuorostaan julkaisi Cypress Hilliä loukkaavan kappaleen "King of the Hill", mutta WC päätti olla ottamatta osaa riitaan. Cypress Hill vastasi kappaleella "Ice Cube Killa". Myös fanit ja muut artistit alkoivat valita puolia riidassa. Rap-artisti Solo, jolla oli jo ennestään eri mielisyyksiä Ice Cuben kanssa, pahoinpiteli ja ryösti Ice Cuben Los Angelesissa. B-Real sitten esitteli Ice Cubelta varastettua kaulaketjua live-keikallaan nöyryyttääkseen tätä. Tämän jälkeen B-Real ja Mack 10 kuitenkin sopivat riidan puhelimessa, ennen kuin tilanne pahenisi. Myös Ice Cube otti yhteyttä otti B-Realiin selvittääkseen erimielisyydet.
Westside Connection julkaisi debyyttialbuminsa "Bow Down" vuonna 1996. Albumilta ilmestyi singlet "Bow Down" ja "Gangstas Make the World Go Round". Albumi nousi Billboard 200 -listalla toiseksi ja myi platinaa.
Debyyttialbumin jälkeen yhtyeen jäsenet työskentelivät pitkään pääasiassa sooloprojektien parissa. Yhtye teki kuitenkin yhdessä eri projekteja varten kappaleet "Bangin", "Let It Reign" ja "It's the Holidaze", ennen kuin alkoi työstää toista albumiaan.
Westside Connectionin toinen albumi "Terrorist Threats" ilmestyi vuonna 2003. Levyltä julkaistiin single "Gangsta Nation", jolla vieraili Nate Dogg. Albumi myi kultaa.
Vuonna 2005 Mack 10 erosi yhtyeestä riitaannuttuaan Ice Cuben kanssa. Vuonna 2008 levisi huhu että rap-artisti The Game tulisi yhtyeeseen Mack 10:n tilalle mutta tätä ei koskaan tapahtunut.
Viipurin luterilainen hiippakunta
Viipurin hiippakunta oli Suomen evankelis-luterilaisen kirkon hiippakunta vuosina 1554–1723 ja 1924–1945.
Kustaa Vaasa muodosti Turun hiippakunnan itäisistä osista Suomeen toisen hiippakunnan, ensimmäisen Viipurin hiippakunnan 1554. Se oli kuitenkin uudelleen yhdistettynä Turun hiippakuntaan vuosina 1578–1618, jolloin se jälleen erotettiin omaksi hiippakunnakseen. suuren Pohjan sodan isovihan aikana Viipurin hiippakunnan aluetta joutui Venäjän haltuun vuonna 1710, mistä syystä Viipurin hiippakunnan hallinto jaettiin väliaikaisiin Porvoon ja Mikkelin konsistoripiireihin. Turun hiippakunnan piispa Johannes Gezelius nuorempi sai 1712 hoidettavakseen myös Viipurin hiippakunnan. Alue joutui 1713 kokonaan venäläisten valtaan, jolloin Turun piispaan liittyvä järjestely menetti merkityksensä. Porvoon konsistoripiiri kuitenkin pyrki hoitamaan kirkollishallintoa myös venäläisen miehityksen aikana.
Hävittyään suuren Pohjan sodan joutui Ruotsi Uudenkaupungin rauhassa 1721 luovuttamaan alueita Kaakkois-Suomessa, muun muassa Viipurin, minkä vuoksi Viipurin hiippakunta siirrettiin 1723 Porvooseen, jolloin siitä tuli Porvoon hiippakunta. Luovutetun alueen asioita johtamaan perustettiin 1720 Viipurin konsistori.
Porvoon hiippakunnasta tuli 1923 Tampereen hiippakunta, ja Porvooseen perustettiin järjestyksessään toinen Porvoon hiippakunta, joka palveli ruotsinkielisiä seurakuntia.
Viipurissa toimineet piispat:
Porvoon piispat 1721–1923:Toinen hiippakunta perustettiin Savonlinnan hiippakunnaksi Savonlinnaan ja piispanistuin siirrettiin vuonna 1925 Viipuriin. Hiippakuntaan kuuluivat Viipurin ja Mikkelin läänit sekä Kuopion läänistä Karjalan osa. Hiippakunnan piispat olivat Erkki Kaila (1924–1935), Yrjö Loimaranta (1935–1942) ja Ilmari Salomies (1942–1951. Vuonna 1944 Viipuri luovutettiin Neuvostoliitolle. Seuraavana vuonna perustettiin Mikkelin hiippakunta, ja piispanistuin siirrettiin virallisesti Viipurista Mikkeliin.
Viipurin hiippakunta
Suomessa on ollut kolme Viipurin hiippakuntaa: